সবুজ শিল্পায়নের লক্ষ্য অর্জনে প্রধানমন্ত্রী শেখ হাসিনার নেতৃত্বে বাংলাদেশ শিল্পখাতে ব্যাপক সংস্কার কর্মসূচি বাস্তবায়ন করেছে বলে জানিয়েছেন শিল্পমন্ত্রী আমির হোসেন আমু। ৩ অক্টোবর, বুধবার থাইল্যান্ডে পঞ্চম সবুজ শিল্প সম্মেলন উপলক্ষে আয়োজিত ‘আঞ্চলিক প্রেক্ষাপটে সবুজ শিল্পনীতি’ শীর্ষক প্যানেল আলোচনায় এ কথা জানান আমির হোসেন আমু। ৪ অক্টোবর, বৃহস্পতিবার প্রাপ্ত এক সংবাদ বিজ্ঞপ্তিতে জানানো হয়, ব্যাংককে অবস্থিত জাতিসংঘ সম্মেলন কেন্দ্রে এ প্যানেল আলোচনা অনুষ্ঠিত হয়েছে। খবর বাসসের।